Republika Hrvatska
Grad Zagreb
GRADSKI URED ZA PROSTORNO UREĐENJE, IZGRADNJU GRADA, GRADITELJSTVO, KOMUNALNE POSLOVE I PROMET
Odjel za graditeljstvo 
Središnji odsjek za graditeljstvo 
Trg Stjepana Radića 1, Zagreb

Klasa: UP/I 361-03/2014-001/256
Urbroj: 251-13-22/133-2014-5
Zagreb, 17.12.2014.

Gradski ured za prostorno uređenje, izgradnju grada, graditeljstvo, komunalne poslove i promet, Odjel za graditeljstvo, Središnji odsjek za graditeljstvo, na temelju članka 99. stavak 1. i članka 115. st. 2., a u svezi s članka 116. st. 1. Zakona o gradnji (NN 153/13), u predmetu izdavanja Građevinske dozvole rješavajući po zahtjevu trgovačkog društva MUNIS d.o.o. iz Zagreba, Borovci 7a-7b, zastupanog po trgovačkom društvu ATRIKO d.o.o. iz Zagreba, IV Stara Pešćenica 1 kao opunomoćeniku, radi uvida u spis predmeta javno

POZIVA

Vlasnike nekretnine za koju se izdaje Građevinska dozvola i nositelje drugih stvarnih prava na građevnoj čestici k.č.br. 2976/1, k.o. Stenjevec te vlasnike i nositelje drugih stvarnih prava na nekretninama koje neposredno graniče s nekretninom za koju se u ovome Uredu vodi postupak izdavanja Građevinske dozvole, da izvrše uvid u spis predmeta radi izjašnjenja na predmetni zahvat u prostoru, dana 30.12.2014. godine u 10,00 sati, soba 114, Trg Stjepana Radića 1.

Osobe koje se odazovu pozivu dužne su dostaviti dokaz (izvadak iz zemljišne knjige, ugovor na temelju kojeg su stekle stvarno pravo), kojim dokazuju da imaju svojstvo stranke u postupku.

Stranke se mogu pozivu odazvati osobno ili putem opunomoćene osobe uz valjanu punomoć.

Građevinska dozvola može se izdati iako se stranka ne odazove pozivu.

              Upravni referent za graditeljstvo

              Darija Leko, dipl.ing.građ.

Dostaviti:
1.	Oglasna ploča 8 dana, ovdje;
2.	Mrežne stranice;
3.	Na građevnoj čestici/građevini, Zagreb, Špansko-jug;
4.	Pismohrana – ovdje.